Hairspray (2007)    Aasta on 1962 ning ülekaaluline nooruk Tracy Turnblad ja ta sõbranna Penny jooksevad Tracy poole, et Corny Collins Show'd vaadata, kus teiste seas on ka Link Larkin,  iluspoiss. Üks show staaridest läheb aga üheksaks kuuks "puhkusele", mistõttu peetakse konkurss, kes tema koha üle võtab. Tracy'l õnnestub show'sse saada, mis aga ei meeldi mõndadele inimestele. Veel furoori tekitab Tracy sellega, kui ta leiab, et on ebaaus, et mustanahalised saavad vaid kord kuus show's tantsida.      Avastasin, et kuigi see on kunagi ära vaadatud, pole sellest siin blogis aga kippu ega kõppu. Vaatasin siis uuesti ja võin öelda, et jätkuvalt väga nauditav.    Ma väga ei suuda suhestuda Tracy tegelasega, kes siis jube punsuna kõik enda  poolele võidab, kaasa arvatud tolle aja noore Elvise, Link'i. No ei tea. Isegi, kui tähtsam on sisemine ilu, on sellest võdisevast käepekist raske mööda vaadata.    Mitte, et skeletonid Amber ja ta nõiast ema Velma paremad oleks. Just seetõttu, et tegelased on iseloomudelt ikka väga ekstreemsusteni viidud - Tracy on kullatükk, kui Amber on täielik mõrd.    Eriti tähtis oli siin muidugi rassiteema (iga kord, kui nad "negro" ütlesid, tekkis väga ebameeldiv tunne) ja idee poolest tore, kuidas asi  lõppes - integratsiooniga.    Lood on head, nii viisi kui sõnade poolest. Samuti aitavad nad loole kaasa, mitte ei tiri seda vales suunas (nagu "Repo! The Genetic Opera"). "Hairspray'd" vaataks-kuulaks veel mitmeid kordi, samas kui näiteks High School Musical'id ei tõmba absoluutselt - nii palju, kui juba traileritest on paistnud, näivad nood väga "corny'd", samas kui antud film oli täiesti geniaalne.    Väga lahe oli John Travolta Tracy ema rollis ning Christopher Walken Tracy isana -  ilma nendeta oleks midagi puudu jäänud. Samuti oli tore jälle näha Amanda Bynes'i, keda ikkagi väga palju ei näegi filmides.. ja isegi Zac Efron Link'ina muutus (filmi lõpuks) sümpaatseks.    IMDB'st võib leida ka "Hairspray 2", mis peaks tulema välja 2010, samas praegu sel erilist algust ei näi olevat (kommentaar "out of writers"). Olles lugenud ideid, mida süžeeks pakuti, on see ehk isegi hea.    Igal juhul peaks "Hairspray" ära vaatama - lõbus feel-good film.    Hinnang:  9/10    Posted by: Shin